cyanic-selkie/wikianc huggingface dataset:
Leijonanharjas
Leijonanharjas on kanirotu, joka on kehitelty 1980-luvulla. Se kuuluu kääpiökaneihin. Pohjoismaihin se on levinnyt Suomen kautta. Rotu hyväksyttiin pohjoismaiseen kanistandardiin 1. lokakuuta 2003. Ennen tätä, 1. maaliskuuta 2002, rotu hyväksyttiin standardiin Englannissa. Historia Suomessa on vielä lyhyt, sillä rotu on vielä melko uusi tulokas. Kaikki väriyhdistelmät ovat hyväksyttyjä.
Andrae Williams
Williams oli mukana Bahaman viestijoukkueessa, joka sijoittui Ateenan olympialaisissa 2004 4 x 400 metrin viestijuoksussa kuudenneksi. Hän osallistui seuraavana vuonna Helsingin MM-kisoihin, joissa karsiutui 400 metrin juoksun alkuerissä. Viestissä hän oli mukana voittamassa MM-hopeaa. Osakan MM-kilpailuissa 2007 Williams karsiutui 400 metrin juoksun välierissä mutta saavutti jälleen viestijuoksussa hopeaa. Myös Pekingin olympialaisissa 2008 hän oli mukana hopealle juosseessa Bahaman joukkueessa. Kilpailussa voiton vei Yhdysvallat.
Leijonanharjas
Ulkonäkö
Leijonanharjas on kääpiörotu, joka painaa 1,31–2,00 kilogrammaa. Muita kääpiörotuihin luokiteltavia kanirotuja ovat kokojärjestyksessä kääpiöjänis, hermeliinikani ja kääpiöluppa. Sen pään ympärillä on 5–8 cm:n pituinen harjas, myös rungolla saattaa olla pidempää karvaa. Korvat ovat pystyt ja niiden ihannepituus on 5–8 cm. Leijonaharjaksen karva on lyhyt muualta paitsi poskissa, otsassa, kaulassa, hännän ympärillä ja rinnassa, joissa se on pitkä. Ne voivat elää jopa 12-vuotiaiksi. Leijonanharjas voidaan ottaa perheen ensimmäiseksi kaniksi, koska se on ihmisrakkaampi, eikä yhtä arka kuin esimerkiksi hermeliini.
Katatonia (yhtye)
Katatonia on Anders Nyströmin ja Jonas Renksen vuonna 1991 perustama ruotsalainen metalliyhtye. Yhtyeen musiikki on melankolissävytteistä ja sen vaikuttajia ovat muun muassa Paradise Lost, Jeff Buckley, Fields of the Nephilim ja The Cure. Katatonian ensimmäiset julkaisut edustavat pitkälti hidastempoista death metallia ja laulutyyli on murinalaulua. Saw You Drown -minialbumin myötä yhtye on siirtynyt kevyempään ilmaisuun puhtaalla laululla. Discouraged Ones -albumilta lähtien musiikki on ollut entistä laulupainotteisempaa.
Katatonia on julkaissut kaksi kokoelmalevyä. Brave Yesterdays sisältää kaikki kappaleet yhtyeen mini-albumeilta Saw You Drowniin asti, kappaleita Dance of December Souls ja Brave Murder Day -albumeilta sekä kaksi uutta kappaletta. The Black Sessions on rajoitettu painos, joka keskittyy yhtyeen uudempaan tuotantoon ja sisältää myös live-DVD:n.
Katatonialla on levytyssopimus itävaltalaisen Napalm Recordsin kanssa. Yhtyeen kolmastoista ja viimeisin studioalbumi Sky Void of Stars julkaistiin 20. tammikuuta 2023.
Erkki Klemola
Erkki Olavi Klemola (13. kesäkuuta 1910 Helsinki – 14. maaliskuuta 2006 Helsinki) oli suomalainen ylilääkäri ja professori. Klemola oli Suomen merkittävimpiä infektiotautien asiantuntijoita.
Leppäsyrjä
Leppäsyrjä kylä Loimolan kunnassa Karjalan tasavallan Suojärven piirissä Venäjällä. Kylä sijaitsee 75 kilometriä Suojärveltä lounaaseen ja noin 14 kilometriä entisestä Suistamon kirkonkylästä kaakkoon. Leppäsyrjä sijaitsee Suomen luovuttamalla alueella. Kylän kautta kulkee Matkaselkä–Suojärvi-rata. Kylässä oli 750 asukasta vuonna 1996. Siellä toimii meijeri ja myös lihanjalostusta harjoitetaan.
Historia
Suomelle kuuluessaan Leppäsyrjä oli osa Suistamon kuntaa. Suojärven radan valmistuminen 1920-luvulla vilkastutti Leppäsyrjän elämää huomattavasti. Leppäsyrjästä löydettiin dolomiittiesiintymä, mutta sitä ei ehditty alkaa hyödyntää ennen sotia ja alueluovutuksia. Leppäsyrjän entisestä työväentalosta tehtiin Leppäsyrjän luterilainen kirkko vuonna 1937.
Suomi luovutti Leppäsyrjän Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.
Venäjällä Leppäsyrjä muodosti ympäristökylineen Leppäsyrjän kylähallintoalueen vuoteen 2006 asti, jolloin siitä tuli osa uutta Loimolan kuntaa. Leppäsyrjän kylähallintoalue sijaitsi Jänisjärven itäpuolella Suojärven piirin eteläosassa ja käsitti suunnilleen entisen Suistamon kunnan etelä- ja länsiosat sekä entisen Soanlahden kunnan alueen. Kylähallintoalueen kylät olivat Leppäsyrjä, Leppäsyrjän asema, Soanlahti, Suistamo ja Suistamon asema.
Lähteet
61.85556°N, 31.35833°W
Newt Gingrich
Newton Leroy Gingrich (s. 17. kesäkuuta 1943) on yhdysvaltalainen republikaanipoliitikko. Hän oli Yhdysvaltain edustajainhuoneen puhemies vuosina 1995–1999. Gingrich oli Time-lehden valinta Vuoden henkilöksi 1995, koska hänen johtamansa "Republikaanivallankumous" päätti demokraattien 40 vuotta kestäneen enemmistön edustajainhuoneessa.
Elämä
Gingrich opetti historiaa University of West Georgia -yliopistossa Carrolltonissa vuosina 1970–1978. Hän väitteli filosofian tohtoriksi vuonna 1971. Hän on ollut naimisissa kolme kertaa ja hänellä on kaksi lasta ensimmäisestä avioliitostaan ja kaksi lastenlasta.
Gingrich tuli baptistikristityksi opiskeluaikanaan, mutta liittyi katoliseen kirkkoon vuonna 2009.
Poliittinen ura
Kongressiin hänet valittiin ensimmäisen kerran 1978 Georgian osavaltion edustajana. Kuusi viikkoa ennen 1994 kongressivaaleja Gingrich esitteli Contract with America -ohjelmajulistuksen, jossa esitettiin veronalennuksia, tiukkaa budjettikuria ja kovia otteita rikollisuuden vähentämiseksi. Hänestä tuli puhemies vuonna 1995, republikaanien voitettua enemmistön edustajainhuoneessa ensimmäistä kertaa 40 vuoteen. Hän ilmoitti eroavansa republikaanien menetettyä 5 paikkaa vuoden 1998 vaaleissa.
Kongressiuran jälkeen
Erottuaan puhemiehen virasta hän on aktiivisesti osallistunut poliittiseen keskusteluun. Hän on tutkijana American Enterprise Institute -tutkimuskeskuksessa ja vierailee usein Fox Newsin keskusteluohjelmissa. Gingrich mainittiin mahdollisena ehdokkaana 2008 presidentinvaaleissa, mutta hän ei asettunut ehdolle. Myöhemmin Gingrich on saanut julkisuutta Yhdysvaltain presidentiksi valitun Donald Trumpin puolestapuhujana.
Presidentinvaalit 2012
Gingrich pyrkii republikaanien ehdokkaaksi 2012 vaaleihin. Kesäkuussa 2011 hänen koko kampanjajohtonsa erosi, minkä uskottiin vaikuttavan negatiivisesti hänen ehdokkuuteensa. Vuoden 2011 lopulla Gingrich kuitenkin nousi gallupeissa republikaanien suosikiksi.
Kampanjan vaiheita
Gingrich herätti joulukuussa 2011 kansainvälistä huomiota ja hämmennystä, kun kommentoi yhdysvaltalaiselle The Jewish Channel -televisiokanavalle, että "palestiinalaiset ovat keksitty kansa", joka haluaa tuhota Israelin ja olisi voinut valita asuinpaikakseen jonkun muun. Lausunnolla oletetaan Gingrichin kosineen puolelleen juutalaisia äänestäjiä.
Gingrich on kampanjansa aikana kritisoinut myös lapsien työntekoa rajoittavia lakeja.
Suomen Kuvalehti kirjoittaa, että Gingrich on rohkea poliitikko, koska hän on uskaltanut puolustaa Yhdysvalloissa pitkään asuneiden laittomien siirtolaisten oikeuksia, vaikka "tällainen humanismi saattaa kääntyä esivaaleissa häntä vastaan".
Angolan kansantasavalta
Angolan kansantasavalta käsittää aikakauden Angolan historiassa, jolloin maa oli sosialistisena valtiona vuodesta 1975 (jolloin Angola itsenäistyi Portugalista) vuoteen 1992, jolloin siitä tuli nykyinen Angolan tasavalta. Angolan kansantasavallalla oli hyvät suhteet Neuvostoliittoon, Kuubaan sekä Mosambikin kansantasavaltaan. Angolaa hallitsi MPLA-puolue, jonka toimesta maa muutettiin marxisti-leninistikseksi yksipuoluejärjestelmälliseksi valtioksi. Molemmat Kuuba sekä Neuvostoliitto tukivat puoluetta.
MPLA:ta vastustava puolue UNITA aloitti MPLA:n vastaisen sisällissodan, saaden tukea Etelä-Afrikalta sekä Yhdysvalloilta.
Vuonna 1991 MPLA ja UNITA sopivat rauhansopimuksen, joka mahdollistaisi eri puolueiden vaalien järjestämisen Angolassa. Angolan kansantasavalta purettiin vuonna 1992, jolloin maasta tuli nykyinen Angolan tasavalta.
Ladino
pienoiskuva|Ladinonkielinen sanomalehti vuodelta 1897. Ladino, eli juutalaisespanja , on romaaninen kieli , jota Espanjasta muuttaneet sefardijuutalaiset käyttivät ja jota käytetään edelleen. Ladinoa ei pidä sekoittaa galloromaanisten kielten ryhmään kuuluvaan ladiniin.
Kielellä on nykyään noin 160 000 puhujaa, jotka asuvat Balkanilla, Turkissa, Israelissa ja Yhdysvalloissa, ja ovat taustaltaan sefardijuutalaisia. Kielisiirtymän takia puhujat ovat kuitenkin alkaneet käyttää paikallisia kieliä, ja ladinon puhujien määrä on ollut vähenemään päin. Unescon mukaan ladino on "vakavasti uhanalainen" kieli.
Historia
Kun kristityt valloittivat takaisin koko Iberian niemimaan arabeilta 1400-luvun lopussa, he vaativat kaikkia arabeja ja juutalaisia kääntymään kristinuskoon tai lähtemään Espanjasta. Pois muuttaneet juutalaiset puhuivat 1400-luvun espanjaa, josta ladino kehittyi. Ladino, juutalaiskieli kun on, on saanut runsaasti vaikutteita hepreasta (sekä muun muassa turkista, ranskasta, kreikasta ja italiasta), ja sitä kirjoitetaan käyttäen sekä latinalaista aakkostoa että heprean aakkostoa (jälkimmäistä lähinnä uskonnollisissa teksteissä).
Koska ladinon puhujat elävät juutalaisten diasporassa, ladinon kieli on jakautunut itäiseen ja läntiseen murteeseen sen perusteella, mistä kielistä se on lainannut sanastoa: itäiset ovat lainanneet muun muassa turkista ja kreikasta, läntiset espanjasta.
Nykyään on olemassa ladinonkielisiä sanomalehtiä ja radio-ohjelmia. Uusi testamentti käännettiin ladinoksi vuonna 2010. Ladinoa voi opiskella sekä Yhdysvalloissa (Pennsylvanian yliopistossa ja Tuftsin yliopistossa) että Israelissa (Jerusalemin heprealaisessa yliopistossa).
Kuuluisia ladinoa äidinkielenään puhuvia henkilöitä ovat pianisti Murray Perahia ja saksaksi elämäntyönsä tehnyt nobelistikirjailija Elias Canetti.
Kielen nimi
Erityisesti Israelissa kieltä kutsutaan nimellä Ladino (לאדינו) (muunnos sanasta latina) vaikka monet pitävät tätä nimeä "epäkorrektina". Muita nimiä ovat muun muassa juutalaisespanja, judeo-espagnol, judeo-español, sefardi, djudio, dzhudezmo, judezmo, ja spanyol tai español sefardita. Nimellä haquitía, joka tulee arabian sanasta ħaka حكى, "kertoa", viitataan Pohjois-Afrikassa (varsinkin Marokossa) puhuttuun murteeseen. Algerian Oranin maakunnassa puhuttua murretta kutsuttiin nimellä tetuani, Marokossa sijaitsevan Tétouanin kaupungin mukaan, sillä useat Oranin juutalaiset olivat kyseisestä kaupungista kotoisin.
Ethnologuen mukaan nimeä 'judezmo' käyttävät juutalaiset kielitieteilijät sekä Turkin ja Yhdysvaltain juutalaiset; nimeä 'Judaeo-Spanish' eli 'juutalaisespanja' taas käyttävät romaanisen filologian harrastajat; nimeä ladino maallikot, erityisesti Israelissa; nimeä hakita Marokon juutalaiset; nimeä spanyol muut.
Ennen 1400-luvun lopussa tapahtunutta arabien ja juutalaisten karkotusta ladino-sana tarkoitti "kirjaespanjaa", tai romaanisia kieliä yleensä. Karkotuksen jälkeen juutalaiset viittasivat sanalla Raamatun perinteiseen suulliseen käännökseen muinaisespanjan kielelle. Pian kyseistä muinaisespanjan kielellistä tyyliä alettiin kutsua ladinoksi ja tätä nimeä käytetään edelleen, erityisesti Israelissa, jossa kielestä huolehtii kansallinen organisaatio Autoridad Nasionala del Ladino. Termin käyttöä pidetään kuitenkin vääränä, sillä tarkkaan ottaen se tarkoittaa vain käännöstöissä käytettyä tyyliä.
Konsonantit
Lähde:
Vokaalit
Lähde:
Kielen rakenne
Juutalaisespanjan kieliopillinen järjestelmä sekä pääsanasto (60 % sanoista) juontavat juurensa kastilian kieleen eli espanjaan. Konsonantit ja osa sanastoa muistuttavat kuitenkin joissakin suhteissa enemmän muinaisportugalia tai katalaania kuin nykyespanjaa, sillä kieli on säilyttänyt monia vanhoja iberoromaanisia ominaisuuksia, jotka espanjasta ovat hävinneet.
Ladinossa säilyneitä muinaisia ominaisuuksia ovat mm.:
Ladino poikkeaa nykyespanjasta myös siinä, että toisen persoonan muodolliset pronominit "usted" (yksikkö) ja "ustedes" (monikko) puuttuvat kokonaan. Nämä pronominit tulivat espanjaan lyhenteinä sanonnasta "vuestra merced" (suom. Teidän armonne) vuoden 1492 karkotuksen jälkeen eli sefardijuutalaisten paettua jo Espanjasta. Ladinoksi teititellään sanoilla "vos" (yksikkö) ja "vozotros/vozotras" (monikko).
Ladinon kielelle ominaisia sanoja ovat mm. :
Ladinossa ovat säilyneet myös espanjan joistain sanoista jo hävinneet [f] ja [g] äänteet, jotka ovat nykyespanjassa korvautuneet mykällä kirjaimella <h>: esim. fijo vs. hijo (poika) tai fablar vs. hablar (puhua).
Morfologia
Ladinossa verbien suffiksit poikkeavat vain vähän nykyespanjasta :
Taivutustaulukkoja
Taivutus preesensissä:
Taivutus imperfektissä:
Taivutus preteritissä:
Kirjoitusjärjestelmä
Nykyladinoa kirjoitetaan sekä latinalaisilla että heprealaisilla aakkosilla, mutta yleensä vain latinalaisilla.
Heprealainen aakkosto
Jo ennen vuoden 1492 karkotusta juutalaiset olivat alkaneet käyttää perinteistä aakkostoaan muinaisespanjan kirjoittamiseen. Itse asiassa juutalaiset ja maurit alkoivat kirjoittaa muinaisespanjaksi jo ennen kristittyjä, eikä vanhimpia säilyneitä espanjankielisiä asiakirjoja olekaan kirjoitettu latinalaisilla aakkosilla, vaan pikemminkin arabialaisilla tai heprealaisilla.
Heprealainen aakkosto koostuu vain konsonanttimerkeistä, joista seuraavia sefardit päättivät käyttää vokaalien merkitsemiseen:
Heprealaista aakkostoa käytettiin runsaasti noin vuoteen 1925 saakka. Latinalaisiin aakkosiin siirryttiin sen jälkeen, kun kys. aakkosto otettiin käyttöön Turkissa.
HMS Sigurd
HMS Sigurd (runkonumerot 6 ja syksystä 1940 alkaen 21) oli Ruotsin laivaston Vidar-luokan hävittäjä.
Ladino
Latinalainen aakkosto
1800-luvulta lähtien maallisia (ei-uskonnollisia) ladinonkielisiä kirjoituksia on tehty useimmiten latinalaisilla aakkosilla.
HMS Sigurd
Valmistus
Alus tilattiin Malmöstä Kockums Mekaniska Verkstad AB:lta. Alus laskettiin vesille 19. syyskuuta 1908 ja liitettiin laivastoon 22. huhtikuuta 1909.
Palvelus
Sigurd osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja se myytiin romutettavaksi 1961.
Ladino
Latinalainen aakkosto
Nykyajan oikeinkirjoitus perustuu foneettisiin periaatteisiin eikä ole täysin standardoitu. Se poikkeaa nykyespanjan ortografiasta esimerkiksi siinä, että [k]-ääntä merkitään vain yhdellä kirjaimella eli k:lla, kun taas espanjan kielessä samaa ääntä edustaa kolme eri kirjainta: c, k ja q. Muita esimerkkejä ovat mm. [s]:n merkitseminen kirjaimella s (espanjassa taas sitä merkitsee sekä s että c) sekä palataalisen nasaalin [ɲ]:n merkitseminen kirjainyhdistelmällä ny (espanjassa ñ).
Ladinon aakkoset ovat siis :
Myös näitä kirjainyhdistelmiä käytetään:
Yhdistetyn maailmancup 2000–2001
Kauden aikana siirrettiin huomattavan paljon kilpailuja järjestettäviksi toisiin paikkoihin. Muun muassa Rovaniemellä, Ramsaussa ja Val di Fiemmessä pidettäviksi suunnitellut osakilpailut jouduttiin siirtämään Kuopioon, Lillehammeriin ja Reit im Winkliin.
Hoivakoti Helena
Hoivakoti Helena on Helsingin Hämeentiellä sijaitseva venäjänkielinen vanhainkoti. Laitoksen omistaa Venäläinen Hyväntekeväisyysyhdistys Suomessa ry, ja sen perusti yhdistyksen naistoimikunta 1880-luvulla yhdistetyksi lasten- ja vanhainkodiksi Helsingin Kruununhakaan.
Historia
Runsaiden lahjoitusten ja tarmokkaan työn avulla laitokselle valmistui kolmikerroksinen kivitalo Hämeentie 39:ään. Koska talo sijaitsi tuolloin syrjässä ja kaukana kirkoista, rakennuksen kolmanteen kerrokseen sisustettiin jo vuonna 1914 kirkko, joka pyhitettiin lapsimarttyyrien Veran, Nadeždan ja Ljubovin (Pistis, Elpis ja Agape) sekä heidän äitinsä Sofian muistolle. Runsaiden lahjoitusten ansiosta kirkkoon saatiin jo perustamisvaiheessa sisustus ja runsas esineistö, kuten ikonostaasi, tärkeimmät ikonit ja ehtoolliskalusto. Kirkon ulkoseinälle Hämeentien puolelle laitettiin risti kirkon alttarin kohdalle vuonna 2016. Ensimmäinen maailmansota ja Venäjän vallankumous 1917 lisäsivät asukkaiden määrää jopa lähelle sataa henkeä, ja hätä oli suuri. Helsingin kaupungin ja Amerikan Punaisen Ristin avun turvin selvittiin lopulta vuosiin 1919–1920 asti, jolloin pahin hätä helpotti, tosin osa talosta jouduttiin antamaan vuokralle.
Helsingin ortodoksisen seurakunnan ja Venäläisen hyväntekeväisyysyhdistyksen välit olivat alusta alkaen lämpimät ja läheiset; sotien välisenä aikana seurakunnassa kannetut kolehdit Helena-kodin hyväksi tuottivat vuosina 1929–1934 yli 46 000 markkaa (noin 7 500 euroa).
Sota-ajaksi asukkaat evakuoitiin pommitusvaaran vuoksi Tuusulaan, jossa oli hyväntekeväisyysyhdistyksen kesäsiirtola. Sotien jälkeen, kun sosiaalijärjestelmä lapsilisineen teki lastenkodin vähin erin tarpeettomaksi, laitos muutettiin kokonaan vanhainkodiksi vuodesta 1957 akaen. Porvoon Gammelbackassa sijainneen, vuonna 1974 paloviranomaisten määräyksestä lakkautetun vanhainkoti Auringon viimeisistä asukkaista huomattavin osa sai uuden kodin juuri tästä laitoksesta. Samoin merkittävä osa Gammelbackan kirkon esineistä siirrettiin Helena-kodin omaan kirkkoon.
Yli satavuotias laitos palvelee vanhainkotina edelleen. Helsingin ortodoksisen seurakunnan papisto toimittaa kirkossa säännöllisesti palveluksia. Talolla on ollut jo 1970-luvulta alkaen oma pappikin, kun ensin uskonnonopettajana toiminut isä rovasti Mstislav Mogiljanski otti asian huolekseen; hänen kuoltuaan vanhainkodin pappeina ovat toimineet seurakunnan eläkkeelle jääneet papit, nykyään (2017) rovasti Viktor Porokara.
Lähteet
VHY on keväällä 2015 julkaissut juhlakirjan "Ihmiseltä ihmiselle", johon on koottu aikaisemmin pääasiassa venäjäksi julkaistua tietoa yhdistyksestä ja sen toiminnasta.
Firestorm (sarjakuvahahmo)
Firestorm on usean fiktiivisen supersankarin käyttämä nimi yhdysvaltalaisissa sarjakuvissa, jotka on julkaissut DC Comics. Firestormin ensimmäinen muoto oli Ronnie Raymondin ja Martin Steinin yhdistelmä. Firestorm esiintyi ensimmäisen kerran Firestorm the Nuclear Man #1 tarinassa maaliskuussa 1978 ja hänet loivat Gerry Conway ja Al Milgrom. Hahmo on tullut tunnetuksi Oikeuden Puolustajien jäsenenä. Hahmo seikkaili omassa nimikkolehdessään, jota julkaistiin vuosina 1978-1990 ja myöhemmin vuosina 2004-2007 ja 2011-2013.
Taustaa
Alkuperäinen Firestorm erottui integroidusta kaksoisidentiteetistään. Lukiolainen Ronnie Raymond ja Nobel-palkittu fyysikko Martin Stein joutuivat onnettomuuteen, jonka seurauksena he sulautuivat yhteen ydinmieheksi, joka käytti itsestään nimeä Firestorm. Koska Stein oli tajuton onnettomuuden aikana, Raymond hallitsi selvästi Firestorm-muotoa Steinin ollessa hänen mielessään järjen äänellä, joka pystyi tarjoamaan Raymondille neuvoja, kuinka käyttää voimiaan ilman, että hänellä oli todellista hallintaa kaksoismuotoonsa. Heidän seikkailujensa tunnusmerkkinä oli huutaminen heidän välillään. Stein oli aluksi täysin tietämätön heidän kaksoisidentiteetistään, minkä vuoksi hän oli huolissaan epätavallisista katoamisistaan ​​ja muistikatkoksistaan, mutta lopulta Ronnie pystyi vakuuttamaan hänet totuudesta, jolloin he saivat yhteyden erillisinä yksilöinä eikä osana kokonaisuutta.
Kun Conway jätti sarjan vuonna 1986, John Ostrander yhdessä taiteilija Joe Brozowskin kanssa alkoi kirjoittaa Firestorm-tarinoita. Hänen ensimmäinen suuri tarinansa kohtasi Firestormin maailmaa vastaan, kun sankari, joka toimi parantumattomasti sairaan professori Steinin ehdotuksesta, vaati Yhdysvaltoja ja Neuvostoliittoa tuhoamaan kaikki ydinaseensa. Vastakkainasettelun jälkeen Justice Leaguen ja useimpien vihollistensa kanssa Firestorm kohtasi venäläisen ydinsupersankarin Pozharin Nevadan autiomaassa, jossa heidän päälleen pudotettiin atomipommi. Tuloksena oli uusi Firestorm, kahden sankarin fuusio: tämä uusi Firestorm koostui Ronnie Raymondista ja venäläisestä Mihail Arkadinista, mutta sitä kontrolloi Martin Steinin ruumiillinen muistinmenetys.
Vuonna 2004 DC elvytti Firestorm-sarjakuvan toisen kerran kirjailija Dan Jolleyn ja taiteilija Chris Crossin kanssa, mutta alkuperäisen Firestormin, Ronnie Raymondin, sijaan oli uusi päähenkilö; teini-ikäinen Jason Rusch.
Jason oli 17-vuotias Detroitissa asunut nuori, joka ei halunnut muuta kuin paeta kotikaupungistaan. Hän asui isänsä kanssa, joka oli muuttunut väkivaltaiseksi menetettyään kätensä työonnettomuudessa. Hänen äitinsä jätti perheen joskus onnettomuuden jälkeen. Menetettyään työpaikan, jota hän tarvitsi yliopisto-opetusta varten, Jason kääntyi paikallisen roiston puoleen saadakseen rahaa ja hyväksyi työn kuriirina. Siinä työssä hän kohtasi Firestorm Matrixin, joka etsi uutta isäntäänsä Ronnie Raymondin kuoleman jälkeen. Jälkikäteen Jason kamppaili selviytyäkseen uudesta identiteetistään ja voimistaan ​​– kamppailu, joka johti hänet palkaneen miehen kuolemaan.
Vuoden 2006 minisarjassa Infinite Crisis paljastettiin, että Martin Stein, joka oli elänyt avaruudessa "Elemental Firestormina", oli aistinut Jason Ruschin läsnäolon Firestorm Matrixissa, mutta ei ollut tietoinen Ronnie Raymondin kuolemasta. Kun Jason Firestormina haavoittui vakavasti tehtävässään, Stein liittyi häneen sulautumisen muunnelmassa lupaamalla Jasonille uuden Firestorm-ruumiin, joka antaa hänen palata taisteluun (vaikka Martin ei ollut pystynyt pelastamaan Mickiä) ja kysyi häneltä Ronnien kohtalosta.
Hyväksyessään Martinin ehdotuksen Jason pyysi Steinia tulemaan Firestorm Matrixin pysyväksi toiseksi jäseneksi. Hän aisti, että hänen "virheet" (mukaan lukien Mickin kuolema) olivat seurausta hänen nuoruudestaan ​​ja kokemuksen puutteesta, hän etsi Steinin kokemusta ja kypsyyttä. Stein kieltäytyi aluksi, mutta hyväksyi myöhemmin Jasonin pyynnön, mikä varmisti sekä uuden Firestorm-ruumiin että ihmisruumiiden rekonstruoinnin sekä Ruschille että Steinille.
Firestorm pystyy järjestämään minkä tahansa aineen molekyyli- tai hiukkasrakenteet useimmiksi muuksi luoden erilaisia ​​samanmassaisia ​​atomirakenteita. Hän voi muuntaa esineen peruskoostumuksen (esim. muuntaa lyijyä kullaksi) ja voi myös muuttaa sen hahmoa tai muotoa halutessaan. Vihreän Lyhdyn rajoitusten tavoin Firestorm voi luoda vain esineitä, joiden toiminnan Firestorm Matrixin "ohjaaja" ymmärtää, jonka avulla hän voi tehdä monimutkaisempia tuntevia rakenteita Matrixin energioista. Toisin kuin Vihreän Lyhdyn luomukset, Firestormin muutokset ovat pysyviä, ellei hän käännä niitä.
Maa 3 universumissa esiintyvä paha versio Firestormista tunnetaan nimellä Deathstorm.
Gilera Ice
Gilera Ice on Gileran moposkootteri, jota ei ole Suomessa myyty muutamaan vuoteen. Ice poikkeaa valtavirrasta omaperäisellään ulkonäöllään, ulkonäön saavuttamiseksi on jouduttu tekemään uhrauksia, muun muassa vähäisillä katteilla ja tavaratilan uupumisella. Ice on melko ketterä ja helppo ohjattava.
Beninin kansantasavalta
Beninin kansantasavalta oli Guineanlahdella Afrikassa sijainnut sosialistinen valtio, josta tuli lopulta nykypäivän Beninin tasavalta. Kansantasavalta perustettiin 30. marraskuuta 1975, vuoden 1972 Dahomeyn tasavallan vallankaappauksen jälkeen. Valtion marxismi-leninismi lakkautettiin vuonna 1989 ja Beninin kansantasavalta kesti 1. maaliskuuta 1990 laadittuun uuden perustuslain laatimiseen asti.
Beninin kansantasavallan aikaa kutsutaan myös ”vallankumoukselliseksi ajaksi”. Se alkoi vallankumouksen alusta vuonna 1972 ja päättyi, kun taloudelliset vastukset, sekä etniset ja poliittiset vaikeudet pakottivat Mathieu Kérékoun lopettamaan diktatuurin. Kansalliskongressi kutsuttiin koolle uuden vapauden ja toivon nimissä.
Alku
Vuosina 1960–1989 Benin koki kuusi vallankaappausta, seitsemän kansallista perustuslakia ja 11 presidenttiä, joista kuusi oli sotilaita ja viisi siviiliä. Vuoden 1972 kaappaus ei aluksi poikennut aikaisemmista Dahomeyn sotilasvallankaappauksista. Sitä johti neljä sotilasjohtajaa etelärannikolla sijaitsevasta Ouidahin kasarmista. Siihen liittyi myös Luoteis-Dahomeyn somba-kansaan kuuluva majuri Mathieu Kérékou, josta tuli uuden hallinnon johtaja. Vallan kaapanneet erottivat välittömästi kaikki aikaisemmin johtavissa asemissa olleet, ja etnisesti politisoituneet vanhemmat upseerit, sekä sulkivat kotiarestiin maan poliittisten johtajien triumviraatin.
Uuden hallinnon ideologia oli aluksi vähäistä, mutta vuonna 1974 tapahtuneet kansallistamiset ja maan nimeäminen Beninin kansantasavallaksi näyttivät suuntaa. Vuoteen 1977 mennessä suurin osa taloudesta ja sosiaalitoimesta oli valtion kontrollissa. Ulkomainen riskipääoma kuivui kokoon täysin maan siirryttyä sosialismiin.
Armeijassa, hallinnossa, lainsäädännössä ja koulutuksessa, sekä maan poliittisen vallan järjestämisessä toteutettiin uudelleenjärjestelyjä. Uudessa perustuslaissa säädettiin siviili- ja sotilashallinto, sekä Kérékoun asema uuden marxilais-leniniläisen puolueen (Parti de la Révolution Populaire di Bénin, PRPB) johtajana. Kansankomissaareista koostuva parlamentti valittiin yhden puolueen ehdokkaista.
Suhteet ulkomaihin
Palkkasoturien hyökkäykseen jälkeen Benin eristäytyi kansainvälisesti, sekä luotti yhteyksiin Libyan ja muiden ”radikaalien” Afrikan valtioiden kanssa. Beninin suhteet heikkenivät naapurivaltioihin, kuten Gaboniin, Norsunluurannikkoon, Togoon ja niihin Afrikan maihin, koska niiden katsottiin olevan liittolaisia niihin paenneiden Beninin opposition kanssa.
Vuosina 1975-1985 Benin piti yllä ystävällisiä suhteita länsimaihin. Ennen vuotta 1985 Beninin suhteet muihin maihin olivat joko ideologisia, käytännöllisiä tai molempia. 1980-luvun lopulle tultaessa kävi ilmi, että Neuvostoliiton tuki maalle oli vähäistä. Sen sijaan Benin ja Yhdysvallat vaihtoivat suurlähettiläitä vuonna 1983.
Helmikuussa 1983 Nigeria karkotti 224 000 Beninin kansalaista, mutta se ei heikentänyt Beninin suhteita suureen naapurimaahansa, koska Beninin talous on vahvasti riippuvainen kauttakulkukaupasta.
Ideologinen hallitseminen
Beninissä tapahtui 1970-luvulla sukupolvien välisen kuilun eskaloituminen. Konflikti koski sekä politiikkaa, että uskontoa. Nuoremmat aktivistit halusivat korvata kylänvanhimmat sellaisilla, jotka ovat taipuvaisempia tukemaan Kérékoun vallankumouksellista hallitusta. Nuoret kokivat, että vanhempi sukupolvi oli saanut lähtemättömän vaikutuksen sekä omaksumastaan, vanhentuneen uskonnon vodunin harjoittamisesta, että siirtomaa-aikaisista ajattelutavoista. Kylänvanhimpia alettiin leimata ”vallankumouksen vihollisiksi” ja liikkeen johtajat alkoivat käyttää rangaistuksena kidutusta ja jopa teloituksia rangaistuksena.
Beninin vallankumous aiheutti vakavia yhteiskunnallisia ja taloudellisia vaurioilla. Resurssien tuhlaus sai maan melko pian polvilleen. Se oli kohtuullisempi kuin muissa maissa tapahtuneet vastaavat vallankumoukset. Vuonna 1981 Amnesty International arvioi, että vaikka Beninissä oli 100 poliittista vankia, ihmisoikeuksia kunnioitettiin maassa enemmän kuin toisissa maissa, joiden poliittinen järjestelmä oli vähemmän ristiriitainen. pienoiskuva|Cotonoussa vuonna 1975 paljastettu neuvostoliittolaisten suunnittelema [[Étoile Rouge (Cotonou)|Étoile Rouge (Punatähti) on eräs Beninin kansantasavallan ajan suuria monumentteja. ]] Huolimatta julmuudesta Kérékoun hallinnolla oli saavutuksia verrattuna maan aikaisempiin sotilashallinnon interregnumeihin. Kérékoun hallinto edusti maan pohjoisosaa ja se oli pysyvä. Aluksi maan talous menestyi, jolloin rakennettiin teitä ja turistipaikkoja, kehitettiin pienviljelyä ja teollista maanviljelyä, sekä koneellistettiin maataloutta maan pohjoisosissa, jossa sitä oli aikaisemmin ollut vähän. Puuvillan tuotanto lisääntyi huomattavasti.
Marxilaisuuden omaksuminen ei tuonut Beniniin kultasuonta, vaikka joitakin projekteja, kuten kiinalaisten rakentamaa urheilustadionia Cotonoussa, ei olisi voitu rakentaa ilman ulkomaista panostusta. Uusi ideologia ei tuonut juurikaan rauhallisuutta yhteiskuntaan, vaikka aikaisemman siviilihallinnon aikanakin ammattiyhdistys, intellektuellit ja nuoriso olivat tarjonneet äänekkään opposition jokaiselle hallinnolle. Kérékou osoittautui keskitien kulkijaksi, joka tasapainotteli ideologisten ja etnisten klikkien välillä. Vasemmisto syytti häntä ”sosialistisen vilpittömyyden” puutteesta ja oikeisto ideologisesta alistamisesta ja talouden staattisuudesta.
Beninin pisimpään jatkunut hallinto muistetaan upseeriston halukkuudesta käyttää raakaa voimaa tai mitä tahansa muita keinoja vallassa pysyäkseen tai saadakseen selville opposition johtajia kontrollointi- ja vakoilujärjestelmän avulla.
Koulutusjärjestelmän uudistus (l’École Nouvelle) johti siihen, että suuri määrä koulutettuja opettajia muutti naapurimaihin, jota seurasi koulutustulosten vakava heikentyminen. Myös monet julkisen hallinnon virkailijat halusivat jättää maan vuoden 1975 jälkeen ja 1980-luvun puolessa välissä. Maan väestönkasvu hidastui noin kymmenen vuoden ajaksi.
Noitavainot
Vallankumouksellisena aikana Beninissä pyrittiin toteuttamaan maan modernisoitumista etsimällä ja vangitsemalla maassa olevia noitia. Valtio tuki modernia vallankumouksellisuutta ja tuomitsi noidat taantumuksellisina. Noitien ajojahdissa oli kuitenkin ristiriitaista se, että kun valtio myönsi luvan moraalisesti kyseenalaisille kulttien johtajille, he tulivat osaksi okkultismia, jota he yrittivät ehkäistä.
Talouden sortuminen ja romahdus
Osittain Länsi-Afrikan kuivuuden takia, mutta pääosin holhoamisen ja laajentuneen julkisen sektorin huonon johtamisen vuoksi Beninin talous sortui nopeasti 1970-luvulla. Benin jäi erääksi maailman köyhimmistä maista, viennin osuus oli vähemmän kuin 18 prosenttia tuonnista. Jo siviilihallinnon aikana esiintynyt korruptio tuli pian elämäntavaksi sotilashallinnon alla.
Vuonna 1981 maan talous romahti. Valtion palkkalistoilla olevat rasittivat valtion budjettia 92 prosenttiin asti ja valtionyhtiöt olivat alijäämäisiä. ”Vallankumouksellinen” kokeilu oli ohi. Seuraavana vuonna lopetettiin useita valtion yhtiöitä ja toisia yksityistettiin, mutta joitakin järjestettiin sekatalousyhtiöiksi. Kérékou vannoi valtion rajoitettua osuutta talouteen, ja aneli aktiivisesti länsimaisia riskipääomia. Heikkoa talousnäkymää 1980-luvulla lievittivät jonkin verran tulot Sèmèn merellä sijaitsevista öljylähteistä. Norjalaisbeniniläinen yhtiö oli jonkin aikaa valtion pääasiallinen tulonlähde.
Valtion pienten tulojen takia Kérékoun oli pakotettu tarjoamaan 1980-luvun puolessa välissä ydinjätteiden sijoitussopimusta Beniniin vain kymmenesosalla verrattuna muihin Afrikan maihin. Kun paljastui, että jätteet varastoitaisiin Abomeyhin, fon-viranomaiset nousivat kapinaan, jonka myötä kasvoi paine siihen, että armeija puuttuisi peliin. Hallinto oli menettänyt kaiken luottamuksen maan etelärannikolla, jossa se nähtiin korruptoituneena pohjoisen militokratiana. Rannikon kaupungeissa kasvoi tyytymättömyys, kun julkisten virkojen palkanmaksu myöhästyi yhä useammin.
Siirtyminen demokratiaan
Kun palkkoja ei oltu maksettu useaan kuukauteen ja taloudelliset ja sosiaaliset olot heikkenivät, työläiset alkoivat kiinnittää huomiota opiskelijoiden viestiin, jonka mukaan Kérékousta ja hänen valtaklikistään olisi päästävä eroon. Viha ja tyytymättömyys kasvoi sekä siviiliväestön, että sotilaiden keskuudessa. Jotkut sotilasjohtajat syyttivät siviileitä siitä, että he olivat vieneet maan taloudelliseen umpikujaan. Kérékou päätti kutsua koolle kansallisen kongressin ja sotilasjohto havaisi mahdollisuuden pelastaa maa ja kasvonsa.
Aloite poliittisen järjestelmän avaamiseen tuli hallitsevan puolueen taholta, ja aluksi oli tarkoitus aloittaa kosmeettisia muutoksia. Vaikka sotilasjohto oli pystynyt estämään maan luisumisen kaaokseen, 1980-luvun lopulla talouden tila oli niin heikko, että oli vaikea ylistää sotilasvaltaa. Armeija oli kärsinyt paljon enemmän kuin aikaisempien sotilashallintojen aikana, ja demokratisoinnin vastustaminen olisi ollut järjetöntä.
Keskustelun lopputuloksena oli syytekirjelmä kaikkia Kérékoun 18 vuotta jatkuneen hallinnon puolia kohtaan. Kokous vaati itselleen perustuslakia säätävän kokouksen roolin, joka oli valmis valmistelemaan perustuslain ja ohjaamaan maan siirtymään monipuoluevaaleihin ja siviilihallintoon.
Luettelo pikkuplaneetoista: 149001–150000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 149001:stä ja päättyen 150000:een. Kokonaisen luettelon löytää katsomalla Luettelo pikkuplaneetoista.
Dispilión puutaulu
pienoiskuva|Dispilio puutaulussa olevat merkit.
Dispilión puutaulu on neoliittiselta kaudelta peräisin oleva puutaulu, joka on ajoitettu radiohiiliajoituksella noin vuoteen 5260 ± 40 eaa. Se löydettiin Dispilión saman aikakauden asutuksen arkeologisissa kaivauksissa pohjoisessa Kreikassa heinäkuussa 1993.
Puutaulun koko on noin 23 x 19,2 x 2 senttimetriä. Se on setripuuta ja siinä on jälkiä polttamisesta. Taulu on säilynyt anaerobisten olosuhteiden ansiosta, sillä se oli uponneena mutaan ja veteen. Tauluun on kaiverrettu merkkejä, jotka muistuttavat kirjoitusta. Merkkejä on kymmenessä pystyrivissä, ja ne muistuttavat ulkoasultaan jossain määrin Vinčan kulttuurin tauluissa esiintyvää kirjoitusta sekä lineaari-A-kirjoitusta.
Kuuntelitko sydäntäs
Kuuntelitko sydäntäs on Arja Korisevan 11. albumi, joka julkaistiin 2001. Albumin on julkaissut CD-levynä Warner Music Finland Oy.
Solisluu
thumb|Solisluu alapuolelta. thumb|3D-animaatio solisluista. Solisluu eli klavikula kuuluu yläraajan luihin ja se muodostaa hartiakaaren yhdessä lapaluun kanssa. Solisluu kiinnittyy rintalastan yläosaan rintalasta-solisluunivelen välityksellä. Lapaluuhun solisluu niveltyy olkalisäke-solisluunivelessä. Solisluu murtuu ja katkeaa herkästi.
Kissan solisluu on hyvin pieni eikä kiinnity muihin luihin, mikä helpottaa saalistamista. Koiralla solisluu on surkastunut ja muilla kotieläimillä solisluu näkyy kalkkeutumana yläraajan lihaksen jänteessä. Solisluu puuttuu kokonaan valailta, mutta on hyvin kehittynyt jyrsijöillä ja lepakoilla. Linnuilla solisluut ovat yhtyneet hankaluuksi, jota saatetaan kutsua myös toivomusluuksi.
HMS Hugin (1910)
HMS Hugin (runkonumerot 7 ja 24) oli Ruotsin laivaston Hugin-luokan hävittäjä.
Valmistus
Alus tilattiin Göteborgs Nya Verkstads AB:lta. Alus laskettiin vesille 10. joulukuuta 1910 ja liitettiin laivastoon 20. kesäkuuta 1911.
Palvelus
Alus osallistui laivaston mukana maan puolueettomuuden valvontaan sekä ensimmäisessä että toisessa maailmansodassa. Alus poistettiin palveluksesta 13. kesäkuuta 1947 ja romutettiin 1949.
Lieber
Lieber voi viitata muun muassa seuraaviin henkilöihin:
Soma (yhtye)
Soma on vuonna 1999 perustettu helsinkiläinen popyhtye, joka on julkaissut neljä pitkäsoittolevyä.
Yhtyeen levytysura käynnistyi vuonna 2002, jolloin se pääsi Johanna Kustannukselle levyttämään ensisinglensä, jolla olivat kappaleet ”Kuvitellaan taruolento”, ”Sotahullu” ja ”Olen nähnyt taas niitä unia”. Singlen tuotannosta vastasivat yhtyeen laulaja-lauluntekijä Vesa Aleksi sekä Pekka Aarnio.
Vuonna 2003 Soma solmi levytyssopimuksen Universal Musicin kanssa. Samana vuonna yhtyeen kappale ”Vaiheita” tuli laajemmalle yleisölle tutuksi elokuvan Hymypoika yhteydessä ja kappale julkaistiin myös elokuvan soundtrackilla lokakuussa 2003. Marraskuun lopulla kappale julkaistiin myös kahden kappaleen singlelevyllä toisen kappaleen ollessa ”Et saisi tietää”.
Alkuvuodesta 2004 yhtyeeltä ilmestyi promosingle ”Niin kuin minä” tarjoten radioille maistiaisia samaisen vuoden toukokuussa julkaistulta debyyttialbumilta Hetket ennen minua.
Esikoislevy jäi sangen vähälle huomiolle ja seuraavana vuonna Soman levyjen julkaisukanavaksi muuttuikin yhtyeen oma levymerkki Musik! Finnland. Uuden levymerkin kautta ilmestyi kesällä 2005 single, jolla olivat kappaleet ”Viimeinen surmanajaja” ja ”Puhu kanssani nyt”. Tammikuussa 2006 puolestaan ilmestyi yhtyeen kakkosalbumi Päiväni jumalana, joka osoittautui arvostelumenestykseksi ja valittiin YleX-radiokanavalla viikon levyksi.
Kappale ”Ei ole kysymyksiä” soi vuonna 2005 Tyttö sinä olet tähti -elokuvassa ja on mukana sen soundtrackilla. ”Vaeltajasydän” on vuoden 2007 lopulla ensi-iltansa saaneessa elokuvassa Sooloilua ja sen soundtrackilla.
Huhtikuussa 2008 yhtye julkaisi kolmannen albuminsa Rakkaus on jättänyt Maan tamperelaisen levy-yhtiön Rocket Records kautta.
Soman kokoonpano muodostuu Vesa Aleksin ympärille; kitaristina on ollut jo pidempään Pauli Saarikivi ja basistina Henrik Domingo. Rumpalina vaihtelevat Olavi Uusivirta ja Heikki Paasonen.
Onnine Ibalgwan
thumb|Onnine Ibalgwan esiintymässä Onnine Ibalgwan on korealainen rockyhtye. Sen ensimmäinen albumi, Bidulguineun Haneureui Jui, ilmestyi vuonna 1996.
Soldier Hollow
Soldier Hollow on hiihtokeskus Wasatchvuoristossa, Utahin osavaltiossa, Yhdysvalloissa Soldier Hollowissa järjestettiin 2002 Salt Lake Cityn olympialaisten maastohiihto- ja ampumahiihtokilpailut.
Andrei Gavrilov
Andrei Vladimirovitš Gavrilov (s. 21. syyskuuta 1955) on venäläinen pianisti. Hän opiskeli mm. Lev Naumovin johdolla ja voitti vuonna 1974 Kansainvälisen Tšaikovski-kilpailun.
Gavrilov asuu Sveitsissä. Hänet tunnetaan esimerkiksi Franz Lisztin Niccolò Paganinin musiikkiin pohjautuvan "La Campanellan" tulkinnasta, mutta myös muiden säveltäjien, kuten Sergei Prokofjevin, Mili Balakirevin ja Johann Sebastian Bachin levytyksistä.
Ruokaperuna
Ruokaperunat ovat perunoita, joita käytetään ruoanlaitossa sellaisenaan. Suomen viljelyalaltaan suosituin ruokaperunalaatu on Van Gogh, jota vuonna 2006 viljeltiin 26 prosenttia koko ruokaperunoiden viljelysalasta. Toisena tuli Nicola (16,4 prosenttia), kolmantena Asterix (9,3 prosenttia), neljäntenä Victoria (5,8 prosenttia), viidentenä Rikea (4,6 prosenttia) ja kuudentena Velox (3,5 prosenttia).
Martin Campbell
Martin Campbell (s. 24. lokakuuta 1943 Hastings, Uusi-Seelanti) on uusiseelantilainen elokuva- ja televisio-ohjaaja.
Campbell ohjasi vuonna 1995 ensi-iltansa saaneen James Bond -elokuvan 007 ja kultainen silmä, joka on Pierce Brosnanin ensiesiintyminen Bondin roolissa. Marraskuussa 2006 ensi-iltansa saaneessa Casino Royalessa Campbell ohjasi taas uutta Bond-näyttelijää Daniel Craigia. Campbell on ohjannut myös Zorro-elokuvat Zorron naamio (1998) ja Zorron legenda (2005), joissa pääosia esittivät Antonio Banderas ja Catherine Zeta-Jones.
Televisiotuotannoista Campbellin tunnetuin teos on BBC:n tuottama vuonna 1985 valmistunut sarja Pimeyden ytimessä, josta hän sai British Academy Television Award -palkinnon parhaasta ohjauksesta.
Mike Porcaro
thumb|right|Mike Porcaro Michael Joseph ”Mike” Porcaro (29. toukokuuta 1955 – 15. maaliskuuta 2015 Los Angeles, Kalifornia ) oli yhdysvaltalainen basisti. Hän soitti Totossa vuodesta 1982 jolloin hän korvasi David Hungaten.
Porcaro soitti selloa Toton kappaleessa ”Good for You” albumilla Toto IV (1982). Hän oli Jeff ja Steve Porcaron veli sekä jazzmuusikko Joe Porcaron poika.
Porcaro lopetti Totossa soittamisen 2007 sairastuttuaan ALS-tautiin. Hän kuoli kotonaan Los Angelesissa 15. maaliskuuta 2015.
Jason Truby
Jason Truby on yhdysvaltalainen rock-kitaristi. Hän aloitti uransa 1990-luvun alussa yhtyeessä Living Sacrifice. Vuonna 1997 Truby lähti yhtyeestä. 2003 nu metal-yhtye P.O.D. tarvitsi kitaristia ja Jason Truby liittyi yhtyeeseen. Vuonna 2004 Truby teki sooloalbumin nimeltään String Theory.
Ruokateollisuusperuna
Ruokateollisuusperunat ovat perunoita, joita käytetään puolivalmisteena ruokateollisuudessa. Ruokateollisuusperunalajikkeet voivat olla samoja kuin ruokaperunalajikkeetkin. Toinen teollisuudessa käytetty perunalaatu on tärkkelysperuna, jota ei käytetä perunana, vaan kun siitä on otettu tärkkelys pois, loppu voidaan käyttää karjan rehuna.
Tšekin luonto
pienoiskuva|Syksyistä metsää Tšekissä. Keski-Euroopassa sijaitsevan Tšekin tasavallan luonto edustaa tyypillistä keskieurooppalaista luontoa. Tšekin luonnonoloihin vaikuttavat korkeat vuoristot ja mantereinen sijainti, ja pääosa maan metsistä on havupuuvaltaisia. Tšekissä on runsaasti ilveksiä, ja muita suurempia petonisäkkäitä ovat karhu ja susi. Maassa esiintyy myös villisikoja.
Luonnonperinnön säilyttäminen on yksi Tšekin hallituksen tärkeimmistä tavoitteista. Harvinaisia tai uhanalaisia lajeja suojellaan aktiivisesti, ja maahan on perustettu neljä kansallispuistoa (Krkonošen, Podyjín, Šumavan ja České Švýcarskon kansallispuistot), jotka yhteensä kattavat 1,52 prosenttia maan pinta-alasta.
Kasvillisuus
Metsät ovat Tšekin maiseman tärkeimpiä tunnusmerkkejä, vaikka suuri osa maan alkuperäisistä metsistä on kaadettu jo kauan sitten viljelysmaan ja puutavaran saamiseksi. Alkuperäisen tšekkiläisen metsän, joita on nykyisin noin kolmannes maan metsistä, tyypillisiä puulajeja ovat tammet, kuuset, pihdat ja pyökit. Monia metsiä on muutettu viljellyiksi kuusimetsiksi. Nykyisin puuston tilavuudesta on kuusta 63 prosenttia ja mäntyä 15 prosenttia. Vaikka pääosa metsistä on havumetsää, maan kansallispuuna pidetään lehmusta. Tšekin suurin metsä on Saksan rajalla sijaitseva Baijerin metsä, jonka pinta-ala on yli 2 000 neliökilometriä.
Puuraja kulkee noin 1 400 metriä merenpinnan yläpuolella, ja siitä ylöspäin esiintyy pohjoisemmalle Euroopalle tyypillistä taiga- ja tundrakasvillisuutta. Alpeilla kasvaa ruohoja ja matalia pensaita. Määrissä on myös edelleen rippeitä vanhoista aroalueista, mutta suurin osa niistä on otettu viljelyskäyttöön. Harvinaisia ruohokasveja ovat kihokit, liljat, valvatit, rohtomesikkä ja Ranunculus lyallii -leinikkilaji. Tšekissä ei ole juurikaan merkittäviä endeemisiä lajeja. Kaikkiaan maassa kasvaa noin 3 500 putkilokasvilajia, joista yli 2 500 on alkuperäisiä.
Eläimistö
Tšekin eläimistö on monimuotoista. Yleisiä pikkunisäkkäitä ovat ketut, murmelit, saukot, näädät, minkit ja metsäjänikset. Metsissä ja pelloilla näkee fasaaneja, pyitä, villisikoja, kauriita, sorsia ja hanhia; toisinaan tavataan myös kotkia, haikaroita, korppikotkia ja sääksiä. Määrin pohjoisosissa on joitakin susia ja karhuja; näiden lisäksi maassa esiintyy suuremmista nisäkkäistä myös ilveksiä ja metsäkissoja. Yksi Tšekin nisäkäserikoisuuksista on vaarantunut mufloni. Yleisimpiä kalalajeja ovat karppi, hauki ja taimen.
Lepakkonainen
Lepakkonainen on supersankaritar, joka esiintyy yhdysvaltalaisissa sarjakuvissa, jotka ovat julkaissut DC Comics. Lepakkonaisen identiteetin jakaa kaksi naista, joiden molempien nimi on Katherine Kane.
Lepakkonaisen on kehittänyt Bob Kane ja Sheldon Moldoff ja käsikirjoittaja Edmond Hamilton, Jack Schiffin ohjeistamana.
Joulukuussa 2014, DC Comics ilmoitti peruvansa 13 sarjakuvan julkaisuerät mukaan lukien Lepakkonainen.
Lepakkonainen muissa medioissa
1968 valmistui meksikolainen, espanjankielinen elokuva La mujer murcielago (Lepakkonainen), jossa Lepakkonaista näytteli Maura Monti. Elokuva on tyyliltään parodiamainen kuten 2 vuotta aikaisemmin valmistunut Adam Westin tähdittämä Batman-elokuva.
2019 HBO:lla alkoi pyöriä DC:n lisensoima Batwoman-sarja, jossa Lepakkonaista esittää Ruby Rose. . 2020 ilmoitettiin, että Javicia Leslie korvaa Rosen Lepakkonaisen näyttelijänä. .
Animaatioissa
Batman: Salaperäinen Batwoman (Batman: Mystery of the Batwoman) on vuonna 2003 suoraan DVD:lle julkaistu animaatioelokuva, jonka ohjasi Curt Geda ja käsikirjoitti Alan Burnett. Lepakkonainen nähdään myös 2016 valmistuneessa Batman: Bad Blood -animaatioelokuvassa.
Näyttelijöitä
Lepakkonaista ovat vuosien saatossa erilaisissa yhteyksissä näytelleet (elokuvat, televisiosarjat) monet näyttelijät.
Bologna FC 1909
Bologna Football Club 1909 on bolognalainen jalkapalloseura, joka pelaa Italian ylimmällä sarjatasolla Serie A:ssa. Sen menestyksen vuodet ajoittuivat 1920- ja 1930-luvuille, jolloin sen onnistui murtaa Juventuksen valta-asema. Seuran lempinimi Rossoblù viittaa seuran tunnusväreihin: punaiseen ja siniseen. Joukkueen nykyinen päävalmentaja on Thiago Motta.
Boston
Boston on Yhdysvaltain Massachusettsin osavaltion pääkaupunki. Kaupunki sijaitsee itärannikolla noin 320 kilometriä New Yorkista koilliseen. Boston on osavaltion suurin kaupunki ja Yhdysvaltain vanhimpia kaupunkeja. Sen perustivat Englannista saapuneet puritaanisiirtolaiset vuonna 1630. Kaupungissa oli vuoden 2019 väestönlaskennassa 692 600 asukasta. Esikaupunkeineen Bostonin, Worcesterin ja Providencen muodostamalla laajalla metropolialueella on asukkaita noin kahdeksan miljoonaa.
Maantiede
Boston sijaitsee Shawmutin niemellä Charles- ja Mysticjokien suulla. Joet laskevat Bostonin satamaan. Alkujaan niemimaalla oli kukkuloita ja sen erotti mantereesta suoalue, nyttemmin kukkuloita on tasoitettu ja suoaluetta täytetty ja kuivatettu.
Ilmasto
thumb|left|upright|Bostonin ilmastodiagrammi. Meren ja jokien läheisyys pitää Bostonin ilmaston verrattain leutona verrattuna muihin pohjoisen suurkaupunkeihin. Bostonissa vuoden lämpimimmät kuukaudet ovat heinä- ja elokuu, jolloin keskimääräinen päivän ylin lämpötila on 27,7 ja 26,6 °C. Kylmintä on tammikuussa, keskimääräinen alin -5,8 °C. Myös joulu-, helmi- ja maaliskuun keskimääräinen alin lämpötila on pakkasen puolella.
Ylistaron seurakunta
Ylistaron seurakunta on entinen Suomen evankelis-luterilaisen kirkon seurakunta, joka toimi Ylistaron kunnassa ja oli osa Lapuan hiippakuntaa. Seurakunta liitettiin Seinäjoen seurakuntaan vuoden 2009 alussa ja tämän alueella jatkaa Ylistaron kappeliseurakunta.
Historia
Ylistaron seurakunnasta tuli vuonna 1658 Isonkyrön kappeliseurakunta kun seurakuntaan saatiin oma kirkko ja valittiin oma kappalainen. Samassa yhteydessä siihen asti Ylistarona tunnettu emäseurakunta sai uudeksi nimekseen Isokyrön. Vuonna 1859 Ylistaro erotettiin emäseurakunnasta omaksi kirkkoherrakunnakseen. Vuonna 2008 Ylistaron ja Nurmon kuntien liittyessä osaksi Seinäjoen kaupunkia, myös seurakunta lakkautettiin itsenäisenä kirkkoherrakuntana ja siitä tuli Seinäjoen kappeliseurakunta.
Toimipaikat
Ylistaron seurakunnan kirkkona toimi vuonna 1852 valmistunut valtionarkkitehti Ernst Lohrmannin suunnittelema uusgoottilainen kivikirkko. Tämän lisäksi seurakunnan alueella on vuonna 1952 valmistunut Kitinojan kyläkirkko, jota ylläpitää oma Kitinojan Kyläkirkkoyhdistys.
Boston
Historia
Bostonin sataman ympärille kehittyi monenlaista liiketoimintaa, ja sinne muutti merimiehiä, kalastajia, laivanrakentajia ja kauppiaita. Kaupungin väkiluku kasvoi vuoden 1540 kahdestatuhannesta noin kuuteentoistatuhanteen vuoteen 1730 mennessä. Siitä tuli Pohjois-Amerikan suurin brittiläinen kaupunki. Kaupungista vietiin suolattua turskaa muihin brittiläisen imperiumin maihin, ja kauppareittien suunnittelu johti tuottavaan orjakauppaan. Cape Annin maanjäristys vuonna 1755 vaurioitti monia rakennuksia.